กำจัดต้นตอของเชื้อรา การกำจัดเชื้อรา
เชื้อราบนเพดานส่วนใหญ่เกิดจากน้ำที่ซึมบริเวณรอยรั่วของหลังคา  ซึ่งหากเกิดน้ำรั่ว คุณจำเป็นต้องซ่อมแซมหลังคาก่อนการทำความสะอาดเพดานเพราะเชื้อราจะกลับมาอีกครั้งหากน้ำยังคงซึม บ่อยครั้งที่เพดานห้องน้ำและห้องครัวของคุณจะมีเชื้อราเกิดขึ้นเนื่องจากมีการระบายอากาศที่ไม่ดีพอ คุณสามารถใช้พัดลมหรือเครื่องระบายอากาศเพื่อไล่อากาศชื้นออกไปได้ เครื่องระบายอากาศบางชนิดสามารถติดตั้งได้ด้วยตนเอง แต่บางชนิดจำเป็นต้องใช้ความเชี่ยวชาญในการติดตั้ง สอบถามกับตัวแทนจำหน่ายใกล้บ้านคุณว่าเครื่องระบายอากาศชนิดใดที่เหมาะสมกับห้องของคุณ เชื้อรามักเจริญเติบโตในที่มืด ดังนั้นควรเปิดหน้าต่างเพื่อให้แสงแดดเข้ามาป้องกันการเจริญเติบโตของเชื้อราบริเวณเพดาน หากแสงแดดไม่สามารถเข้าถึงได้ ให้พยายามหาแสงจากแหล่งกำเนิดอื่นๆ มาใช้แทนเพื่อเพิ่มความอบอุ่นและลดการเกิดของรา หากบ้านของคุณมีฉนวนป้องกันที่ไม่ได้ประสิทธิภาพอาจเป็นตัวกระตุ้นให้ก่อเกิดเชื้อราที่ฉนวนและเพดานได้ ผลกระทบจากอากาศเย็นข้างนอกกำแพงและอากาศอบอุ่นภายในบ้านอาจเป็นสาเหตุเพราะเมื่ออากาศร้อนชื้นพบกับกำแพงที่เย็นจะทำให้เกิดการควบแน่นและก่อให้เกิดปัญหาเชื้อรา  ตัวฉนวนป้องกันบ้านเป็นเหมือนโล่ที่ป้องกันระหว่างอากาศเย็นด้านนอกกับอากาศอบอุ่นด้านในเพื่อลดการเกิดเชื้อรา ตัวฉนวนควรถูกติดตั้งในกำแพงและที่ที่มีอากาศร้อน มีลมระบาย และบริเวณที่มีระบบปรับอากาศ คราบเชื้อราเล็กๆ ที่ขึ้นบนเพดานสามารถบ่งบอกได้ถึงคราบเชื้อราขนาดใหญ่ที่อยู่อีกด้านของเพดานซึ่งหากคุณทำความสะอาดเพียงด้านที่มีคราบขนาดเล็กเพียงอย่างเดียว จะส่งผลให้เชื้อรากลับมาเจริญเติบโตขึ้นอีกได้อย่างง่ายดาย เชื้อราชอบสภาพอากาศที่ชื้นและอบอุ่นซึ่งเครื่องลดความชื้นจะช่วยขจัดความชื้นออกจากอากาศเพื่อลดความสามารถในการเจริญเติบโตของรา หลังจากที่คุณอาบน้ำเสร็จให้เปิดประตูห้องอาบน้ำทิ้งไว้และเปิดพัดลมทิ้งไว้ 15 นาทีเป็นอย่างน้อยเพื่อให้ไอน้ำระเหยออกไป เป็นการไล่ความชื้นที่เป็นสาเหตุให้เกิดเชื้อรา เพราะผ้าขนหนูที่เปียกจะเพิ่มความชื้นให้กับห้อง ตรวจสอบให้แน่ใจว่าคุณตากผ้าขนหนูในลักษณะที่ทำให้มันแห้งได้อย่างทั่วถึงซึ่งจะเป็นการดีหากตากไว้อีกห้องหนึ่ง การทำเช่นนี้จะช่วยให้ห้องมีความชื้นในระดับต่ำเพื่อลดปัจจัยที่ส่งผลให้เกิดเชื้อรา หลีกเลี่ยงการรีดเสื้อผ้าในบ้านบริเวณชั้นหรือบนเก้าอี้ที่มีเชื้อราขึ้นอยู่เพราะความชื้นที่ออกมาจากเสื้อผ้าที่ถูกรีดจะทำให้ราเจริญเติบโตมากขึ้น โดยทั่วไปคุณมักจะพบเชื้อราที่มีลักษณะสีดำ เขียว น้ำตาล หรือส้ม ขึ้นตามเพดาน สัญญาณอื่นๆ ได้แก่การแตกหรือลอกของสีเพดาน สีตก มีริ้วสีดำ/หรือมีกลิ่นเหม็น อับชื้น กำจัดทันทีที่พบและแก้ไขปัญหาอันเป็นสาเหตุของการเกิดิเชื้อราเพื่อป้องกันผลเสียที่จะเกิดขึ้นทั้งด้านสุขภาพและการสร้างความเสียหายให้กับตัวบ้าน มันเป็นวิธีที่จัดการกับเชื้อราได้อย่างง่ายดายและยากที่พวกมันจะกลับมา ใช้บันไดพาด เก้าอี้วางเท้า หรือผลิตภัณฑ์อื่นๆ ที่มีความแข็งแรงเพียงพอสำหรับยืนและจะดีที่สุดหากมียางด้านล่างเพื่อป้องกันการลื่นตก ถ้าผลิตภัณฑ์ไม่มียางกันลื่นควรหาซื้อเสื่อกันลื่นมาวางด้านใต้แทนเพื่อป้องกันโดยเฉพาะอย่างยิ่งพื้นที่มีลักษณะลื่นง่าย (เช่นกระเบื้อง) ถ้าวัสดุที่ใช้ทำเพดานเป็นชนิดมีรูพรุน (ซังข้าวโพด ไม้ แผ่นฝ้า ฯลฯ) และไม่ได้ทำความสะอาดอย่างถูกวิธี เชื้อราจะกลับมาอีกครั้งอย่างรวดเร็ว คุณจะต้องเปลี่ยนเพดานที่มีเชื้อราออกและนำอันใหม่มาแทนที่ การแก้ไขปัญหาเพดานประเภทที่มีรูพรุนรวมถึงเพดานจากซังข้าวโพดมีเชื้อราต้องทำการเปลี่ยนแผ่นเพดานเท่านั้น. วางบันไดหรือเก้าอี้วางเท้าบริเวณใต้เพดานที่มีราขึ้น เหยียบมันเพื่อเข้าถึงเพดาน จากนั้นตรวจสอบว่าคุณสะดวกในการเข้าถึงเชื้อราและอยู่ในบริเวณที่ปลอดภัยหรือไม่  การยืดแขนเพื่อทำความสะอาดเพดานต้องอาศัยหลักกายภาพและความยืดหยุ่นที่ดี หากคุณมีปัญหาเรื่องแขน คอ หลัง หรือข้อมือ การทำความสะอาดในที่สูงนานๆ สามารถส่งผลต่ออาการเจ็บได้ ดังนั้นในกรณีนี้คุณสามารถทำความสะอาดช่วงเวลาสั้นๆ และพักร่างกายก่อนได้หรืออาจหาคนที่แข็งแรงมาช่วยคุณทำแทน หากสีของเพดานเกิดแตกลอกขั้นตอนแรกที่ควรทำคือใช้อุปกรณ์ขูดสีลอกสีที่เหลืออยู่ออกมาเพราะมันจะช่วยให้คุณสามารถทำความสะอาดเชื้อราโดยไม่ต้องกังวลว่าจะมีเชื้อราอยู่ใต้สีที่ลอก สวมถุงมือเพื่อปกป้องมือจากสารทำความสะอาดและเชื้อรา รวมถึงสวมเสื้อผ้าเก่าที่สามารถทำความสะอาดได้ง่ายในน้ำร้อนเพื่อขจัดซากเชื้อราที่ตกลงมาใส่คุณหรือแพร่อยู่ในอากาศ มีหลายสูตรสำหรับการทำสารขจัดเชื้อราแต่ที่เป็นที่นิยมที่สุดได้แก่บอแรกซ์ 2 ช้อนโต๊ะผสมกับน้ำส้มสายชู ¼ ถ้วย และน้ำร้อน 2 ถ้วย โดยมันจะกำจัดเชื้อรา ดับกลิ่นและลดโอกาสที่เชื้อราจะกลับมาอีกครั้ง  บอแรกซ์ถือเป็นวัตถุทำความสะอาดจากธรรมชาติที่ไม่ปล่อยควันอันตราย โดยมันจะทำหน้าที่กำจัดกลิ่น ฆ่าเชื้อรารวมถึงยับยั้งการเกิด นอกจากนี้ยังเป็นแร่ธาตุที่มีพิษต่ำแต่มีประสิทธิภาพค่อนข้างดี น้ำส้มสายชูเป็นกรดอ่อนธรรมชาติและปลอดภัยที่สามารถฆ่าเชื้อราได้ 82% จากจำนวนสายพันธุ์ทั้งหมด โดยมันไม่เป็นพิษ ไม่มีควันอันตราย สามารถเป็นตัวดับกลิ่น อีกทั้งสามารถซื้อได้ในราคาถูกตามห้างสรรพสินค้า คุณสามารถฉีดน้ำส้มสายชูไปที่พื้นผิวโดยตรงและปล่อยมันทิ้งไว้ได้ สารฟอกขาวคือสารกำจัดเชื้อราและคราบที่เกิดจากเชื้อราได้มีประสิทธิภาพแต่ก่อให้เกิดควันจำนวนมากซึ่งสามารถก่อความเสียหายแก่วัสดุได้และมันไม่เข้าซึมวัสดุที่มีลักษณะเป็นรูพรุน คลอรีนในสารฟอกขาวจะอยู่บนพื้นผิวของวัสดุที่เป็นรูพรุนขณะที่น้ำซึมเข้าไปด้านในจนเกิดความชื้นที่เชื้อราชอบ ผสมสารฟอกขาว 1 ส่วนต่อน้ำ 10 ส่วน ไฮดรอเจนเปอร์ออกไซด์เป็นอีกทางเลือกหนึ่งแทนสารฟอกขาวเนื่องจากปลอดภัยในการใช้และไม่ทำลายสิ่งแวดล้อม โดยมันเป็นสารกำจัดเชื้อรา ไวรัส แบคทีเรีย และสามารถขจัดคราบที่เกิดจากเชื้อราได้ ฉีดสเปรย์ที่มีไฮดรอเจนเปอร์ออกไซด์ 3% ไปยังเชื้อราโดยตรง แอมโมเนียสามารถใช้บนพื้นผิวที่หนาได้แต่ไร้ประสิทธิภาพหากใช้บนพื้นผิวที่มีรูพรุน นอกจากนี้แอมโมเนียเป็นสารพิษที่รุนแรงและห้ามผสมกับสารฟอกขาวเพราะจะทำให้เกิดแก๊สพิษขึ้น คุณสามารถผสมมันกับน้ำในอัตราส่วนหนึ่งต่อหนึ่งสำหรับนำไปใช้ทำความสะอาดได้ เบคกิ้งโซดาสามารถกำจัดเชื้อราได้ อีกทั้งยังปลอดภัยและเป็นตัวดับกลิ่นอากาศอีกด้วย มันสามารถดูดซับความชื้นเพื่อไล่เชื้อราและฆ่าเชื้อราสายพันธุ์อื่นๆ ที่น้ำส้มสายชูไม่สามารถกำจัดได้ ซึ่งทั้งเบคกิ้งโซดาและน้ำส้มสายชูมักถูกนำมาใช้ควบคู่กันบ่อยๆ ในการแก้ปัญหารา ใช้เบคกิ้งโซดา 1 ช้อนโต๊ะผสมกับน้ำหนึ่งถ้วย น้ำมันจากต้นทีทรีเป็นสารจากธรรมชาติที่สามารถฆ่าเชื้อราได้ถึงแม้มันจะเป็นสารกำจัดเชื้อราและแบคทีเรียที่มีราคาแพงแต่มันไม่มีผลเสียต่อคนและสัตว์เลี้ยง ซึ่งคุณต้องมั่นใจว่าต้นทีทรีต้องมาจากพืชสายพันธุ์ Melaleuca alternifolia เท่านั้น โดยผสมน้ำมัน 1 ช้อนโต๊ะกับน้ำหนึ่งแก้วเพื่อสร้างสารกำจัดรา พวกมันจะช่วยปกป้องตาของคุณจากสารทำความสะอาดใดๆ ที่ตกลงมาจากเพดานในขณะที่คุณทำความสะอาด เนื่องจากเศษของเชื้อราที่ถูกขจัดออกอาจมีฤทธิ์กัดกร่อนได้ดังนั้นการปกป้องดวงตาของคุณเป็นสิ่งสำคัญ นอกจากนี้เชื้อราที่ตายแล้วสามารถแพร่กระจายไปในอากาศได้อย่างง่ายดาย การใช้หน้ากากหรือหน้ากากป้องกันก๊าซพิษในขณะทำความสะอาดจึงสำคัญเพื่อป้องกันการสูดดมซากเชื้อราเข้าไป  ต้องมั่นใจว่ามีอากาศถ่ายเทเพียงพอในขณะทำความสะอาดเพดานเพื่อป้องกันการสูดดมซากเชื้อราในอากาศเข้าไป คุณยังสามารถป้องกันพื้นที่บริเวณอื่นในบ้านโดยใช้แผ่นพลาสติกเพื่อป้องกันการกระจายตัวของซากเชื้อรา คลุมทางเข้าประตูและท่อระบายอากาศด้วยแผ่นพลาสติกจากนั้นมุ่งไปที่การเปิดหน้าต่างและพัดซากเชื้อราออกไปด้านนอก นำน้ำยาทำความสะอาดบรรจุลงขวดสเปรย์และฉีดมันไปที่เชื้อราบนเพดานโดยตรง ระวังอย่าฉีดสเปรย์มากเกินไปเพราะมันจะหยดลงบนตัวคุณ ขัดทั้งด้านหน้าและหลังเพื่อให้เชื้อลาหลุดออกมา พักเหนื่อยได้ตามที่ต้องการโดยเฉพาะบริเวณที่มีราขึ้นขนาดใหญ่ที่คุณจำเป็นต้องลงมาและขยับเก้าอี้วางเท้าเพื่อให้ตรงกับบริเวณที่เชื้อราขึ้นทั้งหมด ให้ป้องกันการแพร่ของเชื้อรา. ควรเปลี่ยนผ้าใหม่หรือซักถ้าคุณใช้ผ้าทำความสะอาดเช็ดเชื้อราเพราะหากไม่ทำเช่นนี้อาจมีความเสี่ยงที่เชื้อราจะแพร่ไปรอบๆเพดานมากกว่าการกำจัดมันออก หลังจากขจัดเชื้อราที่มองเห็นได้บนเพดานเสร็จสิ้นให้ฉีดน้ำยาอีกครั้งเป็นการเคลือบชั้นด้วยน้ำยากำจัดเชื้อรา วิธีนี้จะช่วยลดโอกาสที่เชื้อราจะกลับมาอีกครั้งในไม่กี่วันถัดมา เปิดพัดลมหากมี เพื่อเป่าให้เพดานแห้ง หรืออีกทางเลือกคือ หากวันใดมีอากาศที่อบอ้าวให้เปิดหน้าต่างเพื่อให้ความร้อนโชยเข้ามาด้านในซึ่งวิธีนี้จะช่วยให้เพดานแห้งและทำให้ซากเชื้อราปลิวออกไปด้านนอก หากเพดานมีสีหลุดลอกหรือคุณวางแผนที่จะทาสีมันใหม่ คุณควรขัดเพดานด้วยกระดาษทรายก่อน ขัดบริเวณที่เคยมีเชื้อราอยู่เพื่อลบรอยและเป็นวิธีการที่ดีก่อนทำสีใหม่ หากคุณต้องการทาสีเพดานใหม่ทั้งแผ่น ตัวอย่างเช่น เพราะสีต่างกันหรือดูออกว่าบริเวณใดที่ขัดกระดาษทรายมาใหม่  ดังนั้นเพื่อแก้ปัญหานี้คุณต้องขัดเพดานทั้งแผ่นด้วยกระดาษ ทาสีเพดานด้วยสีสูตรกันน้ำเพราะมันจะช่วยป้องกันไม่ให้เชื้อรากลับมาโดยเฉพาะอย่างยิ่งถ้าการควบแน่นเป็นสาเหตุที่ทำให้เกิดเชื้อรา สอบถามร้านจำหน่ายอุปกรณ์ตกแต่งบ้านเกี่ยวกับผลิตภัณฑ์ที่เหมาะสมกับความต้องการของคุณและทำตามคำแนะนำ
ตรวจสอบหากมีรอยรั่วบริเวณหลังคา. ต้องมั่นใจว่าคุณมีการระบายอากาศและลมหมุนเวียนภายในบ้านที่เหมาะสม. พยายามให้แสงแดดส่องเข้าถึง. ปรับปรุงตัวฉนวนป้องกันบ้าน. ตรวจสอบว่าอีกด้านของเพดานมีเชื้อราขนาดใหญ่หรือไม่ หากมีให้กำจัดมันออก. ใช้เครื่องลดความชื้น. เปิดประตูห้องอาบน้ำและใช้พัดลมเป่า 15 นาทีหลังจากอาบน้ำเสร็จ. แขวนผ้าขนหนูไว้อีกห้อง. รู้ถึงสัญญาณการเกิดปัญหาเชื้อรา. กำจัดเชื้อราออกทันทีหลังจากพบมัน. วิธีการที่ปลอดภัยในการเข้าถึงเชื้อรา. ตรวจสอบวัสดุที่ใช้สร้างเพดาน. วางบันไดในตำแหน่งที่ถูกต้อง. แกะสีเพดานออกด้วยอุปกรณ์ขูดสี. สวมถุงมือเพื่อปกป้องมือของคุณรวมถึงสวมเสื้อผ้าเก่า. ทำสารขจัดเชื้อรา. สวมแว่นตานิรภัยและหน้ากากหรือหน้ากากป้องกันก๊าซพิษ. ฉีดน้ำยาทำความสะอาดตรงเชื้อราที่มองเห็นบนเพดาน. การขัดเชื้อราให้ใช้ฟองน้ำด้านหยาบ. ล้างฟองน้ำบ่อยๆ. ฉีดน้ำยาทำความสะอาดอีกครั้ง. ปล่อยให้เพดานแห้ง. ใช้กระดาษทรายขัดเพดาน. ทาสีใหม่ด้วยสีสูตรพิเศษ.
https://www.wikihow.com/Remove-Ceiling-Mold https://www.wikihow.com/Remove-Ceiling-Mold
Eliminating the Source of the Mold Removing the Mold